CELEX: 62008CN0080
Language: et
Date: 2008-02-25 00:00:00
Title: Kohtuasi C-80/08: Eelotsusetaotlus, mille esitas Corte Suprema di Cassazione (Itaalia) 25. veebruaril 2008 — Ministero delle finanze versus Michele Franchetto

9.5.2008   
            
            
               ET
            
            
               Euroopa Liidu Teataja
            
            
               C 116/12
            
         Eelotsusetaotlus, mille esitas Corte Suprema di Cassazione (Itaalia) 25. veebruaril 2008 — Ministero delle finanze versus Michele Franchetto
   (Kohtuasi C-80/08)
   (2008/C 116/21)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Kassaator: Ministero delle finanze
   
      Vastustaja: Michele Franchetto
   Eelotsuse küsimused
   
               1.
            
            
               Kas ühistutele antavad maksusoodustused, mis on sätestatud 1973. aasta presidendi dekreedi nr 601 artiklites 10, 11, 12, 13 ja 14, on kooskõlas konkurentsieeskirjadega, ja täpsemalt, kas need on kvalifitseeritavad riigiabiks EÜ artikli 87 mõttes, arvestades eriti seda, et järelvalvesüsteem ning 1947. aasta seadusandlikus dekreedis nr 1577 sätestatud kuritarvituste tõkestamise vahendid ei ole piisavad?
            
         
               2.
            
            
               Eriti selleks, et kindlaks teha, kas vaidluse all olevad maksusoodustused on riigiabiks kvalifitseeritavad või mitte — kas neid meetmeid saab pidada proportsionaalseteks ühistu taotletavaid eesmärke arvestades; kas proportsionaalsuse üle otsustamisel tuleb arvestada mitte ainult individuaalse soodustusega, vaid ka sellest korrast kui tervikust tuleneva eelisega ja sellest tingitud konkurentsimoonutusega?
               Eelmistele küsimustele vastamisel tuleb arvestada asjaolu, et järelvalvesüsteemi on hiljem oluliselt nõrgendatud äriõiguse reformiga, eelkõige seoses ühistutega, mis on 2004. aasta seaduse nr 311 tähenduses „peamiselt”, mitte täielikult liikmetevahelised.
            
         
               3.
            
            
               Olenemata sellest, kas vaidluse all olevad maksusoodustused on riigiabiks kvalifitseeritavad või mitte — kas ühistu õigusliku vormi kasutamist, isegi kui mitte arvestada pettuse või kelmuse võimalust, saab käsitada õiguse kuritarvitusena, kui seda õiguslikku vormi kasutatakse ainult või peamiselt maksude arvel kokkuhoiu eesmärgil?